John Bale

John Bale (født 21. november 1495, død november 1563) var en engelsk teolog og dikter. 

Han ble født i Cove, nær Dunwich i grevskapet Suffolk. Han gikk i kloster fra ung alder, og i klosteret i Cambridge ble han særlig påvirket av Thomas Cranmer. Han ble protestant og giftet seg. Etter at Thomas Cromwell ble henrettet, flyktet Bale til Flandern, men kom tilbake da Edvard VI ble konge, og i 1552 ble han biskop av det irske bispesetet Ossory. Han rømte igjen landet da den katolske Maria I ble dronning, og oppholdt seg i Frankfurt am Main og Basel. Da Elisabeth I tok over, kom han igjen tilbake. I 1560 fikk han et prebende i Canterbury, hvor han døde i 1563.

Han har blant annet skrevet: 
Kynge Johan
Illustrium majoris Britanniae scriptorum, hoc est, Angliae, Cambriae, ac Scotiae Summarium...
Scriptorum illustrium majoris Britanniae...Catalogus

Referanser

Kategori:biskoper i Church of Ireland
Kategori:Engelske anglikanske biskoper
Kategori:Ikke-irske anglikanske biskoper i Church of Ireland
Kategori:Anglikanske teologer
Kategori:Engelske lyrikere
Kategori:Latinspråklige forfattere
Kategori:Personer fra distriktet East Suffolk i Suffolk